Áhorfendur í íþróttahúsinu við Vesturgötu á Akranesi sáu bráðskemmtilegan körfuboltaleik þegar Vesturlandsliðin ÍA og Skallagrímur áttust við í 1. deildinni síðastliðinn föstudag . Fyrri hálfleikur var hnífjafn og það var ekki fyrr en á síðust mínútunni sem Skallagrímsmenn komust yfir og leiddu með einu stigi í hálfleik 38 : 39 . Það var svo strax í byrjun leikhluta sem leiðir skildu og gestirnir í Borgarnesi tóku leikinn í sínar hendur . Skagamenn skorðu aðeins fimm stig í þriðja leikhluta . Í þeim fjórða virðst gæta uppgjafar í liði heimamanna . Skallagrímur gat leyft sér að láta ungu strákana um lokakaflann . Niðurstaðan var öruggur Skallagrímssigur 82 : 54 . Hjá Skaganum átti Dagur Þórisson frábæran leik en kallinn skoraði 21 stig og reif niður 13 fráköst . Halldór Gunnar Jónsson spilaði mjög vel í fyrri hálfleik og var með 12 stig í hálfleik . Borgnesingar náðu hins vegar að loka meira á Halldór í seinni hálfleik og strákurinn endaði leikinn með 16 stig og 4 fráköst . Hjá Skallagrími dreifðist stigaskorunin meira en í aðalhlutverki hjá Skallagrími í leiknum var Hafþór Ingi Gunnarsson . Trausti Eiríksson átti einnig mjög góðan leik , en útlensku leikmennirnir voru ekki að leika vel að þessu sinni .